**PÄRNU SUMMERCUP 28.6.-2.7.2023 –kooste vanhemmille!**

**TAUSTAA JA KENTÄT:**

Pärnu Summer Cup on muodostunut Viron ja koko Baltian alueen yhdeksi suosituimmaksi turnaukseksi. Turnaus järjestetään vuonna 2023 jo 21. kerran. Mukaan lukien pelaajat, valmentajat, joukkueenjohtajat, vanhemmat ja tuomarit, turnaukseen odotetaan tänä vuonna yli 4000 osallistujaa. Pärnu Summer Cupissa voit jalkapallon ohessa nauttia myös hienosta ja luonnonkauniista osasta Viroa. Pärnu on viihtyisä todellinen kesäkaupunki, joka tarjoaa monipuolista ohjelmaa moneen makuun. Kaiken kruunaa tietenkin upea Pärnun beach sekä sen rantabulevardi.

Pärnu Summer Cupissa noudatetaan FIFA:n ja Viron Jalkapalloliiton sääntöjä. Säännöt lähetetään joukkueille ennakkoon ja ne ovat nähtävissä turnauksen aikana turnauskeskuksessa. Turnaukseen voivat osallistua vain joukkueet, jotka ovat FIFA:n rekisteröimän liiton jäseniä. Ottelut pelataan päivittäin klo 8.00-21.00 välisenä aikana. Ikäryhmän kolme parasta joukkuetta saavat mitalit sekä pokaalin. Pelit pelataan seitsemällä kenttäalueella. Kentät ovat luonnonnurmikenttiä pl. Mai koulun ja Rehepapin tekonurmikentät. Sääolosuhteiden tai muun tarpeen vuoksi turnausjärjestäjällä on myös varakenttiä Pärnussa ja sen ympäristössä. Kentät:

* Rannastaadion (Ranna pst 2)
* Rannastaadion harjutus 1,2,3 (Ranna pst)
* Rehepapi stadium (Rehepapi 3)
* Tervise Paradiisin kentät (Side 14)
* Pärnu Koidula stadion (Metsa 21)
* Pärnu Raeküla stadion (Riia mnt 277)
* Mai school stadion (Mai 3)

Kenttäkartta netissä: [www.summercup.org/fi/parnu-summer-cup/kartta/](http://www.summercup.org/fi/parnu-summer-cup/kartta/)

Hotelleilta ja bussiyhtiöiltä toivomus, että nappikset vaihdetaan pois ennen tuloa bussiin tai hotelliin. Samoin lähdettäessä peliin nappikset vaihdetaan jalkaan vasta kentällä!

**HOTELLI:**

Estonia Medical SPA Hotel \*\*\*

Pärna 12, 80010 Pärnu, puh. +372 44 76 905

Estonia Medical SPA hotelli sijaitsee noin 700 metrin päässä Pärnun keskustasta ja noin 600 metriä hiekkarannalta. Huoneissa ei ole ilmastointia. Hotelliaamupala joukkueelle.

Olemme tehneet hotellin huonejaot niin, että jokaisella pojalla vähintään yksi kaveri samassa huoneessa. Pojat ovat saaneet itse esittää toiveita. Kerromme jaot pojille bussissa. Jokaisella kahdeksalla mukaan lähtevällä toimihenkilöllä on vastuullaan tietty määrä poikia reissun ajan. Sandra vanhempien yhteyshenkilö koko reissun ajan. Sandra kartoittaa vielä ennen reissua myös ilman vanhempaa reissuun lähtevät pojat.

**MATKAN RUNKO-OHJELMA:**

Keskiviikko 28.6.2023

7.00 Lähtö Impivaaran jalkapallohallin parkkipaikka (Eskonkatu 1, 20320 Turku)

~9.15 Saapuminen Helsinkiin Länsiterminaalille (T2), lähtöselvitys

10.30 Tallinkin M/S Mystar lähtee Tallinnaan, 10.00 alkaen Buffet-aamiainen laivalla

12.30 Saapuminen Tallinnaan ja ajomatka Pärnuun

~15.00 Majoittuminen hotelleihin. **Joukkue syö yhdessä keskiviikkona joukkueen kustantaman illallisen!**

HUOM: matkalle kannattaa pakata ns. matkareppu, missä on kaikki tarpeellinen varustus bussi-ja laivamatkoja varten. Erikseen pakataan ”Pärnun tavarat”. Laivamatkojen ajaksi busseihin voi jättää kaikki matkatavarat. Bussit ja autokansi ovat lukittuina laivamatkojen aikana.

Torstai 29.6.2023

08.00-20.00 Pärnu Summer Cup, otteluja

20.15-20.30 Joukkueiden kokoontuminen Kalevinstadionille avajaiskulkuetta varten

20.30 Avajaiskulkue lähtee KaleviIIstadionin parkkipaikaltakohti Vallikääria (os. Vana-Tallinna 1)

n. 21.00 Turnauksen avajaiset alkavat Vallikäärilla. Mukana avajaisissa turnauksen ja Pärnun kaupungin tervehdys sekä viihteellistä ohjelmaan.

21.45 Avajaisseremonia päättyy

Perjantai 30.6.2023

08.00-21.00 Pärnu Summer Cup, otteluja. Hansapäivät alkavat ja kestävät viikonlopun ajan Vallikäärinalueella

20.00 Viron Meistriliigan ottelu Pärnu JK Vaprus –Paide. Otteluun on turnausrannekkeella ilmainen sisäänpääsy

Lauantai 1.7.2023

08.00-21.00 Pärnu Summer Cup, otteluja

19.00-22.00 Turnausdisco. Hansapäivät jatkuvat Vallikäärin alueella

Sunnuntai 2.7.2023

08.00-15.00 Pärnu Summer Cup, finaalit ja viimeiset sijoitusottelut. Palkintojenjako perään

16.30 Mennessä lähtö Pärnusta Tallinnaan

18.30 -> Lähtöselvitys Tallinnassa D-terminaalissa

19.30 Tallinkin M/S Mystar lähtee Tallinnasta Helsinkiin, 19.00 Buffet-päivällinen laivalla

21.30 Saapuminen Helsinkiin ja ajo Turkuun

~23.30 Paluu Impivaaran jalkapallohallin parkkipaikalle (Eskonkatu 1, 20320 Turku)

Saatuamme otteluohjelmat kesäkuun puolessa välissä, katsomme ruokailun ja muun tekemisen (uinti jne.) aikatauluja tarkemmin. Päivän pelien jälkeen toivomme mukana lähtevien perheiden osallistuvan yhteiseen tekemiseen. ☺

**HYVÄ TIETÄÄ:**

Matkustettaessa Viroon matkustetaan samalla erilaiseen kulttuuriympäristöön. Vaikka se sijaitsee aivan naapurissamme, toimintatavoissa ja tapakulttuurissa on eroja Skandinaavisiin tapoihin. Matkanjärjestäjä haluaa turnausmatkamme ja lomamme onnistuvan parhaalla mahdollisella tavalla, ja pyytää huomioimaan jo etukäteen ennen matkaa seuraavia asioita:

* Turnausorganisaatio ei ole suomalaisten turnausten kaltainen, mutta järjestäjät tekevät turnauksen jo 21. kerran
* Turnauksen kautta tuleviin ruokailuihin on kiinnitetty huomiota, mutta silti ei kannata odottaa gourmet-tasoa. Joukkueellemme kuuluu päivittäin lounas tapahtumanjärjestäjän toimesta
* Kenttien tasoissa on eroja ja itse luokittelemme kuusi kentistä \*\*\*-luokkaan
* Virossa tuomarit sallivat hieman fyysisemmän pelityylin kuin Suomessa
* Monissa hotelleissa kolmen hengen huoneissa majoitutaan hyvin tiiviisti eli ylimääräistä tilaa ei ole
* Suosittelemme ehdottomasti pullotetun veden käyttämistä juomavetenä siitä huolimatta, että Pärnun vesi on tutkitusti juomakelpoista. Juomavettä on helposti saatavissa marketeista, hotelleista ja kylpylöistä. Allikavesi on lähdevettä, lauavesi tavallista pullotettua juomavettä
* Sähkövirta ja pistokkeet Virossa ovat samat kuin Suomessa

**RAHAN KÄYTTÖ:**

* Virossa ovat käytössä eurot
* Rahan mukaan ottaminen pelaajan omalla vastuulla eivätkä toimarit säilytä rahoja. Pojat eivät tarvitse reissulla rahaa mukaansa
* Päivittäin aamupala, lounas, välipala ja iltapala syödään joukkueen kesken ja kustantamana
* Päivällinen syödään päivittäin oman perheen kustantamana tai yksin reissuun lähtevien poikien osalta toimareiden maksamana (vanhemmat maksavat toimareille takaisin, tästä sovitaan erikseen yksin lähtevien poikien kanssa)
* Reissun aikana pojille maksetaan kuitenkin tulopäivänä keskiviikkona päivällinen joukkueen toimesta joukkueen kanssa syöden

**MATKALLE MUKAAN:**

* Sandra kerää myös poikien allergioiden lisäksi lääkitystiedot. Pojat pakkaavat mukaansa säännöllisesti käytössä olevat lääkkeet. Mukaan reissuun otetaan joukkueen toimesta ensiapuvermeiden lisäksi peruslääkkeitä (särky-, allergialääkkeet, kyypakkaus, kuumemittari). Joukkue huolehtii myös koko porukan aurinkorasvasta.
* Toimarit koostavat vielä lähemmin yksityiskohtaisen pakkauslistan!
* Passi ja muut matkustusasiakirjat: Kaikki matkustajat tarvitsevat matkalla oman voimassa olevan passin tai voimassa olevan EU-henkilökortin. Passintarkastusta ei rajoilla ole kuin satunnaisesti. Suomen kansalaiset eivät tarvitse Viroon viisumia.

HUOM: Tapahtumanjärjestäjän velvoittaa: Kaikilta pelaajilta tulee olla kopio henkilöllisyystodistuksista mukana kaikissa otteluissa. Suosittelemme, että passeja tai muita henkilöllisyystodistuksia ei kannata pitää mukana, vaan kootusti esim. kopiot pelaajien passeista.

* EU-sairaanhoitokortti: Suosittelemme kaikkia matkustajia hankkimaan Eurooppalainen-sairaanhoitokortin. Kortti on ilmainen ja sen voivat hankkia Kelasta kaikki Suomen sairausvakuutuksen piiriin kuuluvat. Kortilla saa hoidon muissa EU-maissa samaan hintaan kuin kohdemaassa asuvat henkilöt. Hoidon hinta määräytyy kohdemaan kansallisen järjestelmän mukaisesti. Lisätietoja ja korttitilaukset: <http://www.kela.fi/eurooppalainen-sairaanhoitokortti>
* Laivamatkoja varten alaikäiseltä matkustuslupa (liitteenä). Palauta täytettynä treeneihin kiitos!
* Matkavakuutukset: Matkanjärjestäjänä olemme huolehtineet matkan tekniseen toteuttamiseen tarvittavista vakuuksista ja vakuutuksista, mm. vastuuvakuutuksista. Tämän lisäksi jokaisen matkustajan tulee huolehtia henkilökohtaisesta matka- ja matkatavaravakuutuksestaan sekä peruutusturvastaan mahdollisen tapaturman tai oman matkan peruuntumisen osalta. Pyydämme huomioimaan, että tämä koskee myös sairastapauksia. Ennen vakuutuksen ottamista kannattaa kuitenkin varmistaa, että esim. kotivakuutuksen yhteydessä ei ole jo valmiiksi jatkuvaa matkavakuutusta. Kannattaa varmistaa, että matkavakuutuksessa on ehdottomasti peruutusturvaosa. Normaalin matkavakuutuksen lisäksi pelaajat on vakuutettava erikseen pelitapahtumia varten: pojilla Palloliiton kautta lisenssivakuutus on voimassa peli- ja harjoitustapahtumissa myös ulkomaan harjoitusleiri- ja turnausmatkoilla.

**Sandra pitää TEAMS-palaverin vielä Pärnuun liittyen ti 20.6. klo 18-19. Kysymyksiä voi jo ennen esittää yv:llä tai Höntsä-ryhmässä. ☺**